Taraba, Tomáš, podpredseda vlády SR a minister životného prostredia SR (2024-05-10):
Ďakujem veľmi pekne, vážený pán predsedajúci, dámy a páni, vyjadrím sa pár bodmi naozaj k tomu dôvodu odvolávania. Naozaj chcem pogratulovať teda Progresívnemu Slovensku, že ste na druhý pokus zvládli dať dokopy 30 podpisov. Kritizujete pani poslankyňu za rôzne manažérske zlyhania. Vy neviete zvládnuť ani, ani to, aby ste si naštudovali, že na odvolávanie ministra treba 30 hlasov. Keby toto niekto nevedel zvládnuť, tak myslím si, že by si mal dať aspoň na pol roka pauzu, že si doštuduje základné veci. Vy ste si očividne neprečítali ani rokovací poriadok, čo je jediné, čo máte v týchto laviciach ovládať, a teraz úplne v pohode jeden do radu idete kritizovať manažérske rozhodnutia pani ministerky, keď nie ste schopní ani rešpektovať základné pravidlá, ktorými sa ako poslanci máte riadiť. Podľa mňa to je amaterizmus, je tu diletantstvo, ale len to potvrdzuje o tom, že predkladatelia z Progresívneho Slovenska, vy ste strana aktivistov a nie žiadnych profesionálov. Pokiaľ ide o tie jednotlivé body, to len potvrdzujete. Prvý bod, ktorý ste pani ministerke uviedli, ako som doteraz počul, že nemá víziu a program. Tak každý, kto vie, tak vie, že vízia a program ministra je obsiahnutá v programovom vyhlásení vlády. To znamená, že ak ste to chceli napísať, tak ste asi chceli povedať, že nemá dobrú víziu a program podľa vašej predstavy. Ale to, že víziu a program má, tak je v logike toho, že kapitola, jedna kapitola v programovom vyhlásení sa týka kultúry. A myslím si, že áno, tým, že akcentuje ten program kultúry napríklad na to, že sa bude podporovať aj národnostná kultúra, že sa bude aj tá kultúra ľudová, to, že áno, sa bude podporovať viac aj Matica slovenská, čo tuná predkladateľku, ktorá tu sedela, nejak rozosmialo, tak to je proste realita, ktorá patrí do nášho programu a vízie, s ktorou vy sa nemusíte stotožňovať. Pretože ja chápem, že vy každé euro, ktoré bude dané slovenským umeleckým inštitúciám, napríklad aj ako Matice slovenskej, vy beriete ako za euro, ktoré sa berie tým vašim kadejakým spolkom. Áno, to je hra s nulovým súčtom, to znamená, nie je to bezodná jama, každý rezort má nejaký rozpočet a ten rozpočet, keď miniete buď na A, tak nemáte potom v takej sile na B. No a keďže my, áno, chceme podporovať napríklad viac tú Maticu slovenskú, z ktorej ste sa tu smiali, ktorú napríklad v minulosti, áno, aj rôzni ľudia rozkrádali. Zmizol tam národný poklad, a preto sa divím, že dokonca sú tu sily, ktoré od toho až tak ďaleko nemali a tiež vo verejnom priestore to budú hodnotiť. Tak áno, beriem to, že berieme ako keby z vášho, pretože tie vaše skupinky, áno, menej asi na ne bude a verím, pani ministerka, že bude na nich veľká nula. A práve preto, že bola zanedbávaná tá aj národná kultúra, napríklad áno, zachytil som, že najväčší minister kultúry v minulosti, ktorý nám dotiahol potom, keď bol riaditeľom TV JOJ, nám dotiahol kvalitný program ako Vyvolení, hej, pán Kňažko, hej? To je tiež veľký kritik, pani ministerka, tvoj, pán Kňažko, ktorý dotiahol na televíziu Vyvolených, kde snímali skryté kamery nahých mladých ľudí, ako sa sprchujú. Tak ten zobral Matici slovenskej, ak si dobre spomínam, národnú knižnicu, nie? Národnú knižnicu, tá národná knižnica dnes je vo fáze takej, že v podstate ani logo nemá štátneho znaku, nič, hej, je to taký nejaký zvláštny útvar. A áno, napríklad verím, pani ministerka, že v dohľadnej dobe aj prídeme s tým, aby tá národná knižnica v tejto najstaršej ustanovizni sa vrátila. Druhú vec, ktorú ti vytkli, že nepodporuješ rozmanitosť, hej? Nedávno malo Progresívne Slovensko snem a teraz prečítam základné nadpisy z toho snemu. Otočka, Progresívne Slovensko sa chce uchádzať o hlasy konzervatívcov. Progresívci chcú prevziať konzervatívnu rolu. To sú také nadpisy a čuduj sa svete, pani Plavákovú nezvolili za podpredsedkyňu, tak ja by som tu na jej mieste, keď tu rozpráva o rozmanitosti, trošku bral možno tieto veci osobne. A preto nerozumiem, prečo tebe vytýkajú túto vec, lebo potom predpokladám, že odborníčka je, tak nič iné ma potom nenapadá, že keď chcete hrať tú konzervatívnu rolu, že prečo ste sem potom posadili pani, pani Plavákovú? Toto keď ste si ju odvolali, alebo nezvolili na podpredsednícke miesto, že prečo ju tu vôbec toto nútite rozprávať? Podnecuješ, pani ministerka, nenávisť. Myslím si, že každý mohol vidieť od prvého momentu, že čo to znamená, že keď si terčom totálnej nenávisti. Veď od prvého momentu, od prvého momentu tie ich ansámble, jak to funguje, viete, idú voľby, hej? Oni majú také jak na špagátikoch tú svoju skupinku. Idú voľby: volíme Čaputovú, volíme Čaputovú, volíme Čaputovú. Potom idú primátorské voľby: volíme Valla, volíme Valla, volíme Valla. Potom prídu, potom prídu voľby: volíme Progresívne Slovensko. A to stále tí istí, to sú tí, tí nadstranícki umelci, aby si vedela. To sú tí apolitickí umelci. A to je ten ansámbel, ktorý teraz teba nemá rád od prvého momentu a myslím si, že nikdy ťa počas tohoto obdobia ani radi mať nebudú. To znamená, jediné, čo ti zostáva, je naozaj držať sa toho programu, ktorý máme úplne jasne v programovom vyhlásení zadefinovaný. Potom ti vytkli, že šíriš, že šíriš dezinformácie. Hovorí ti to strana, ktorá tvrdí o 72 rodoch, tak ty šíriš dezinformácie. A sila toho celého je, že dezinformácie tuto majú, no nesedí tu teraz, tiež on bol nezávislý, on bol apolitický, pán Spišiak. Vidíme, že teraz je, tak jak Ódor, je zrazu v Progresívnom Slovensku. Tak áno, oni ovládali tú stránku Hoaxy a podvody, kde molestovali ľudí, kde ich vydávali na tú verejnú hanbu, hej? A toto sú, toto je ten boj ich proti dezinformáciám, že vlastne oni si povytvárali takéto kanáliky, aby sa všetci tvárili, že oni sú odborníci, oni si dali také nálepky, oni sú odborníci. Títo, ktorí nevedia 30 podpisov zozbierať, že majú túto povinnosť, oni sú odborníci, oni sú nezávislí profesionáli. A ty vlastne im odcvakávaš tieto ich, nazvem to nástroje, ktoré akože pod rúškom nezávislosti používali len na to, aby z toho druhého šíku úplne zbabelo pálili. Však sa normálne od začiatku sa mali tí ľudia vaši postaviť, však ten Ódor sa mal tiež od začiatku postaviť a povedať: „Ja tu zastupujem Progresívne Slovensko. Ja pôjdem na ich kandidátku.“ Ten asistent Spišiaka, ktorý vám riadil Hoaxy a podvody, veď od začiatku mal povedať: „Ja to robím pre Progresívne Slovensko. Potom dostanem odmenu. Urobia zo mňa asistenta, keď to nevyjde. Oni sa o mňa postarajú.“ Ten Spišiak tiež to mal otvorene povedať: „Viete čo, ja hájim záujmy Progresívneho Slovenska v polícii, toto nie je nezávislá polícia.“ Veď toto robte normálne otvoreným spôsobom! Veď ja, ja nerozumiem, prečo potom si dávate vy, ktorí neviete zohnať 30 podpisov, nálepku, že vy ste nejakí profesionáli. Takže, myslím si, že opäť v tejto veci nemáte absolútne čo vytýkať. Vytýkate pani ministerke, že podala trestné oznámenie. Myslím si, že to je absolútne právo každého, veď vyhodnotí niekto, že bolo opodstatnené, nebolo opodstatnené, ale vytýkať, že niekto to trestné oznámenie, tak snáď nebudeme opierať, alebo oberať teda o toto právo kohokoľvek, a teda ani ju, že môže takto konať, pretože to patrí k právam každého občana Slovenskej republiky. Považujem toto, tieto znôšky, ktoré ste tu dali, za extrémne chabé. V podstate, ak to mám povedať z jedného dôvodu, neviem ani, do jedného bodu ako to zhrnúť. Možno to, že vám vadí teda, že peniaze išli na tú strechu filharmónie miesto toho, že išli do týchto vašich dezinformačných kvázi teda, týchto vašich propagandistických kanálov. Je to absolútne postavené na vode, neni sa tu ani čoho chytiť. Myslím si, že, pani ministerka, budeš si to tu musieť odsedieť, pretože, pretože tak slabé dôvody na odvolanie, ktoré sú len ideologického charakteru, im proste vadí, že ich odrezávaš od ich zdrojov, a práve preto si predmetom nejakého odvolávania. Takže držím veľa palcov a myslím si, že aj veľa zdravia pri ďalšom výkone práce.